Úvod:
----
Táto verzia, ktorá obsahuje viac ako 859 000 slov, je vytvorená podľa
požiadaviek Kevina Atkinsona - autora aspellu, takže už nič nebráni, 
aby ste aktuálne verzie slovenského slovníka pre aspell mohli nájsť 
aj v rámci projektu aspell (http://aspell.net).

Pokiaľ viem, slovník by nemal obsahovať nesprávne slová, resp. nesprávne 
tvary slov, ale moja osobná skúsenosť s rôznymi slovníkmi (aj komerčnými) 
je taká, že nič nie je dokonalé a chyby sa vyskytujú všade. Preto, 
ak nájdete chybu, informujte ma o nej na adrese <zdpo@mailbox.sk>.

Verím, že spoločným úsilím budeme môcť vytvoriť databázu slov, ktorá 
sa bude približovať k dokonalosti :-).


Šírenie:
-------
aspell-sk je ABSOLÚTNE BEZ ZÁRUKY. Ide o voľne šíriteľný softvér a jeho
šírenie za istých podmienok je vítané; podrobnosti získate v súboroch 
COPYING, Copyright alebo gnu.sk.txt (slovenský preklad GNU GPL 
od Juraja Kolesára).

Súbory v tomto balíčku sú v zdrojovej forme, skomprimované programom 
word-list-compress (súčasť balíčka Aspell).


Vlastnosti:
----------
Hlavným cieľom aspellu je lepšie vyhľadávanie 'ponúknutých slov' 
pri kontrole pravopisu. To znamená, že pokiaľ aspell nájde nesprávne 
slovo, tak by vám mal ponúknuť to najvhodnejšie (správne) slovo 
na najvyššom mieste v ponuke.

aspell sa tiež snaží učiť z vašich chýb - zaznamenáva vaše preklepy, 
a podľa nich sa snaží nájsť najvhodnejšie slová.

Pokiaľ je vytvorený osobný slovník (.aspell.sk.pws), tento slovník sa
pri kontrole použije ako prvý.

Je to jediná kontrola pravopisu, ktorá mi funguje v programe LyX.

Pokiaľ viem, ako jediný umožňuje používať viac slovníkov pre jeden jazyk.
Pridanie ďalšieho slovníka je jednoduché. Vytvorte si svoj vlastný zoznam
tak, aby jedno slovo bolo na jednom riadku. Tento zoznam usporiadajte 
('sort -u -f <vas.zoznam >tmp.subor') a potom vygenerujete nový slovník 
pomocou príkazu:

  aspell --lang=sk create master ./slovak-moj-slovnik <tmp.subor
  
Potom skopírujte 'slovak-moj-slovnik' do /usr/lib/aspell 
('cp ./slovak-moj-slovnik /usr/lib/aspell') a do súboru ~/.aspell.conf
pridajte riadok:

  add-extra-dicts		slovak-moj-slovnik


Oproti ispellu má aspell hlavne tieto nevýhody:
- je náročnejší na pamäť
- podľa niektorých reakcií je aspell pomalší ako ispell (resp. je 
  náročnejší na hardvér). V každom prípade ja som aspell začal používať 
  na Pentiu 100MHz so 40M RAM (základná databáza asi 40 000 slov) 
  a po upgrade na Duron 950MHz 256M RAM som zaznamenal zrýchlenie iba 
  pri generovaní (kompilácii) slovníka, ale nie pri samotnej kontrole. 
  Takže teoreticky by nemal byť problém používať aspell aj na slabom 
  hardvéri. (Po prechode na verziu 0.50 mám dojem, že aspell je rýchlejší)

TIP: Pokiaľ je aspell pomalý, skúste si vytvoriť svoj vlastný slovník 
  (napr. tak, že pozmeníte súbory z tohoto projektu), ktorý bude obsahovať
  iba vami používané slová. V literatúre a aj z mojich testov viem, že 
  človek málokedy používa viac ako 20 000 slov v písomnom prejave, a preto
  slovník o veľkosti viac ako 800 tisíc slov môže byť pre vaše potreby
  zbytočne veľký.

Ďalšie informácie (v angličtine) nájdete v dokumentácii, ktorá je súčasťou
balíčka Aspell.


Inštalácia a konfigurácia:
--------------------------
Inštalácia prebieha pomocou klasickej kombinácie:

	./configure
	make
	make install

Všetky nainštalované súbory je možné odstrániť pomocou príkazu:

	make uninstall

V /usr/share/doc/aspell-sk-0.52-0 sa nachádza ukážkový konfiguračný súbor
sample.aspell.conf. Pokiaľ chcete, skopírujte ho do svojho domovského 
priečinku pod názvom ".aspell.conf" (cp sample.aspell.conf ~/.aspell.conf). 
Pokiaľ chcete, aby bol platný pre celý váš operačný systém, tak ho 
skopírujte do /etc pod názvom "aspell.conf". Aktuálne nastavenie
Aspellu získate po zadaní tohto príkazu 'aspell dump config |less'

Táto podpora testovaná na distribúcii Mandrake Linux 9.2 s aspell-0.50.5.

Dostupné slovníky zistíte po zadaní príkazu 'aspell dump dicts'.
Pozor! Verzie slovníkov z rady aspell-0.33.x nie sú kompatibilné s verziami
z rady aspell-0.50.x! Z tohoto dôvodu inštalujte slovníky zo zdrojových
súborov (ftp://ftp.gnu.org/gnu/aspell).


Používanie:
----------
V KDE spustite Ovládacie centrum (kliknutím na ikonu, alebo príkazom 
'kcontrol'). V Osobných nastaveniach kliknite na "Kontrola pravopisu".
Ako klienta si zvoľte "aspell" (Pokiaľ ho nemáte v ponuke, tak máte problém
s inštaláciou - buď aspellu alebo KDE), kódovanie nastavte na "ISO 8859-2"
a slovník na "Štandardne - Slovenský [sk]" prípadne "Neznámy [sk]".
Teraz máte nastavené, aby všetky aplikácie KDE používali štandardne ako
kontrolu pravopisu aspell. Samozrejme väčšina aplikácii umožňuje, aby ste
pre ne použili iné nastavenie.

Ak chcete používať aspell v LyXe, tak do ~/.lyx/preferences (resp. lyxrc 
v ~/.lyx alebo v /usr/share/lyx/) dajte tieto riadky do sekcie 
"SPELLCHECKER SECTION" (nezabudnite odstrániť staré nastavenia!):
\spell_command "aspell"
\accept_compound true
\use_alt_language true
\alternate_language "sk"
\use_escape_chars true
\escape_chars "áÁäÄčČďĎéÉěĚëËíÍľĽĺĹňŇóÓôÔöÖřŘšŕŔŠťŤúÚůŮüÜýÝžŽ"

Použitie aspellu na konzole je jednoduché. Pokiaľ chcete interaktívnu 
kontrolu, použite:

  aspell --lang sk -c kontrolovany.subor

Pokiaľ máte v ~/.aspell.conf riadok s 'lang sk', tak nemusíte
používať voľbu '--lang sk'.

Pre neinteraktívnu kontrolu použite:
 
  aspell --lang sk -l <kontrolovany.subor >chybne.slova

Pokiaľ máte záujem kontrolovať pravopis v html, php, sgml súboroch 
(prípadne aj iných súboroch, ktoré 'riadiace príkazy' resp. 'tagy' dávajú
do sekvencie <>), použite sgml mód aspellu (--mode=sgml alebo -H).  Aspell
by mal tento mód aktivovať automaticky pre súbory s príponou sgml, htm,
html a php, prípadne si môžete nastaviť v aspell.conf jeho aktivavanie pre
vašu obľúbenú príponu pomocou príkazu 'add-sgml-extension'. Podobne
pre súbory v TeXu a LaTeXu je možné použiť tex mód (--mode=tex alebo -t).
Podrobnejšie informácie možno nájsť v dokumentácii programu aspell.


Chcete pomôcť?
-------------
"Slovník slovenského jazyka obsahuje asi 120 869 slov, Pravidlá slovenského
pravopisu asi 40 000 slov. Na to, aby sa človek dohovoril 
o najnevyhnutejších veciach, stačí 500 slov. Výskumami sa zistilo, že 
telesne pracujúcemu človeku stačí na dorozumenie oveľa menej slov."

"Pasívna slovná zásoba šesťročného dieťaťa je 2000-3000 slov, štrnásť 
ročný žiak už pozná 20 000 slov a 24-ročný človek až 30 000 slov. Aktívne 
používajú žiaci základnej školy 1 500-3 000 slov, dospelí ľudia až 10 000.
Goethe použil vo svojich dielach spolu asi 20 000 slov a Puškin 21 197 
slov."

        - Jozef Mistrík, Slovenčina pre každého, 1967

Z vyššie uvedených výrokov je zrejmé, že pre jednotlivé oblasti používania
je možné vytvoriť "dokonalý slovník" resp. slovník, ktorý bude pokrývať 
všetky používané slová. Obzvlášť sa to týka napr. firiem alebo úradov, kde
sa používa formalizovaný písomný styk. Preto nemám záujem o prepisovanie 
PSP, alebo export databáz slov (okrem iného, asi by ste sa pravdepodobne 
dostali do konfliktu so zákonom). Navyše výsledkom prepisovaní sú často 
chyby. Radšej preferujem pomalú, ale zato presnú a bezchybnú prácu.

Pomoc hľadám hlavne v týchto oblastiach:
a) Pokiaľ nájdete chybné slovo (preklep, nesprávny tvar) - oznámte to.
b) Potrebné je tiež vyselektovať slová, ktoré nie sú v Pravidlách 
   do zvláštneho súboru (ak také nájdete, pošlite mi info: toto slovo podľa
   mňa nie je v Pravidlách...). Nemusíte čakať, kým nájdete veľa takýchto 
   slov. Skúste ich poslať tak raz za mesiac.
c) Neznáme slová sa ukladajú do domovského priečinka do súboru
   '.aspell.sk.pws '. Skúste ho raz za mesiac skontrolovať podľa 
   Pravidiel, rozdeľte tieto slová na spisovné a nespisovné (resp. odborné
   - Pravidlá veľmi málo totižto popisujú práve rôzne odborné termíny)
   skomprimujte ich (vyskúšajte, čo vám dá lepší kompresný pomer: gzip 
   alebo bzip2?). 
d) Do budúcnosti by som chcel rozdeliť celý slovník na niekoľko častí podľa
   frekvencie používania - pokiaľ máte prístup k rozsiahlejším textom 
   v slovenčine zistite prosím frekvenciu slov a pošlite mi ju. Tento 
   príkaz by vám pritom mohol pomôcť:
   'cat clanok_.txt | tr "A-Z.?:\!(),\"-" "a-z " | tr " " "\n" \
    | sort -f | uniq -i -c | sort -r -n > frekvencia_slov.txt'
  

Príkaz 'aspell --lang sk -l <kontrolovany.subor | sort -f -u >nezname.slova'
vám skontroluje súbor 'kontrolovany.subor' a vytvorí zoznam slov
'nezname.slova', ktoré v súbore nepoznal. Pri takejto kontrole sa neznáme 
slová neukladajú do '~/.aspell.sk.pws'!

Pokiaľ nemáte prístup k súborom vhodným na kontrolovanie, skúste 
prekontrolovať slovenské preklady (súbory .po) (odporúčam stránku 
http://slovencina.linux.sk/) alebo preklady KDE (balík kde-i18n-sk) a 
KOFFICE (koffice-i18n-sk) v programe kbabel (balík kdesdk, resp kdesdk3)
alebo gtranslator (www.gtranslator.org) a informujte autora prekladu 
(je vždy uvedený v hlavičke 'po' súboru) o preklepe. Neinformujte ho 
o nespisovných slovách a podobne, lebo autori prekladov sa často musia 
uchyľovať k rôznym slovám. Takto pomôže aj k zlepšeniu úrovne prekladov.

Podobným riešením je "hacknutie" prekladov nainštalovaných vo vašom systéme.
Príklad:
  
  msgunfmt /usr/share/locale/sk/LC_MESSAGES/mc.mo >mc.sk.po

Pokiaľ chcete dekomprimovať dátové súbory so zoznamami slov, tak to môže
urobiť pomocou príkazu:

  word-list-compress decompress <sk-misc.cwl

Do verzie 0.50.3-1.1 som pridal rozširujúci slovník sk-extend. Obsahuje
skratky, rímske číslice a pod. Pokiaľ máte záujem o jeho použitie 
pri kontrole, tak do konfiguračného súboru (~/.aspell.conf) pridajte:

  add-extra-dicts 	sk-extend.rws

Tento rozširujúci slovník slovník slúži ako ukážka možností programu 
Aspell. Pokiaľ máte slová, ktoré som z rôznych príčin nezaradil 
do hlavného slovníka, vytvorte si svoj vlastný slovník podľa tohoto
príkladu.

Tomáš Höger si všimol isté problémy pri používaní "add-extra-dicts".
Tu je jeho poznatok:

Program aspell v aktuálnej verzii neumožňuje súčasnú prácu so slovníkmi 
pre rôzne jazyky, preto ak váš aspell.conf obsahuje odporúčaný riadok 
(add-extra-dicts sk-extend.rws), pokus o použitie inojazyčného slovníka 
skončí neúspechom:

  $ aspell --lang en -l
  Unhandled Error: Expected language "sk" but got "en".
  Aborted

Čiastočným riešením je použitie sk-extended.multi ako master slovníka
(aspell -d sk-extended <command>).  To je tiež možné docieliť pridaním
nasledujúceho riadku do aspell.conf-u:

  master sk-extended.multi

Pri tomto nastavení bude automaticky použitý hlavný aj rozšírený slovník.
Pozor, pre použitie inojazyčného slovníka je potom nutné aspellu 
explicitne zadať iný master slovník, t.j. 'aspell --lang en <command>' 
použije na kontrolu slovenský slovník, ale 'aspell -d en <command>' 
použije anglický slovník.


Rôzne informácie:
----------------
Aký je vzťah medzi ispell-sk, aspell-sk a myspell-sk_SK?
Veľmi blízky a to hlavne vďaka tomu, že pracujem na všetkých troch. Dôvod 
pre to je nasledovný: aspell som používal viac ako rok, potom som 
potreboval slovenskú podporu pre OpenOffice (myspell). myspell prevzal
engine z programu pspell/aspell a z programu ispell affix kompresiu. Tak 
som sa začal hrať s ispellom a zistil som, že ma isté nedostatky. Keďže 
nikto v tom čase (teda pokiaľ viem nikto okrem Jána Matisa) sa o slovenskú
podporu pre ispell nezaujímal, začal som robiť jeho revíziu. Verzia 
ispell-sk-0.1.7 bola vytvorená hlavne pre tých, ktorí sa zapojili/zapoja 
do revízie (dosť veľa slov bolo odstránených, veľa preklepov 
opravených...). Z tejto verzie boli potom exportnuté niektoré (správne) 
slová pre aspell-sk. Podpora pre myspell-sk je robená priebežne.
Pokiaľ niečo nenájde jeden z týchto korekčných programov, tak na 90% ich 
nenájdu ani ostatné.

Podľa môjho osobného hodnotenia je kvalita vyššie spomenutých 
slovníkov/programov nasledovná:
najlepší je aspell-sk, potom myspell-sk_SK a posledný je ispell-sk.

Momentálne hlavne pracujem na ispell-sk, takže ten je a bude asi 
najčastejšie aktualizovaný. Potom nasleduje myspell-sk_SK a najmenej
aktualizovaný je aspell-sk. 

Pokiaľ zašlete slová do hociktorého projektu, po istej dobe (určite nie 
hneď) sa objavia vo všetkých troch (ak by ste upravili slová podľa 
ispellovskej affix kompresie - ušetríte mi kopu práce a slová sa objavia 
aj aspell-sk aj v myspell-sk_SK).

Pre všetky projekty sme vytvorili nové stránky, ktoré momentálne nájdete 
na http://rak.isternet.sk/~zdpo


Odkazy:
-------
http://aspell.net/
ftp://ftp.gnu.org/gnu/aspell
http://savannah.gnu.org/projects/aspell/
http://sourceforge.net/projects/aspell/

aspell-sk-0.52-0, Copyright (C) 2004 Zdenko Podobný <zdpo@mailbox.sk>

